CELEX: C2005/193/30
Language: el
Date: 2005-08-06 00:00:00
Title: Υπόθεση C-241/05: Αίτηση για την έκδοση προδικαστικής αποφάσεως που υπέβαλε το Conseil d'Ėtat (Γαλλία), με απόφαση της 9ης Μαΐου 2005 στην υπόθεση Nicolae Bot κατά Νομάρχη του Val-de-Marne

6.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 193/19
            
         Αίτηση για την έκδοση προδικαστικής αποφάσεως που υπέβαλε το Conseil d'Ėtat (Γαλλία), με απόφαση της 9ης Μαΐου 2005 στην υπόθεση Nicolae Bot κατά Νομάρχη του Val-de-Marne
   (Υπόθεση C-241/05)
   (2005/C 193/30)
   Γλώσσα διαδικασίας: η γαλλική
   Με απόφαση της 9ης Μαΐου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 2 Ιουνίου 2005, το Conseil d'Ėtat, στο πλαίσιο της διαφοράς μεταξύ. Nicolae Bot και Νομάρχη του Val-de-Marne που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως.
   Το Conseil d'Etat (Γαλλία) ζητεί από το Δικαστήριο των Ευρωπαϊκών Κοινοτήτων να αποφανθεί σχετικά με την έννοια που πρέπει να δοθεί στον όρο «ημερομηνία της πρώτης εισόδου», που αναφέρεται στην πρώτη παράγραφο του άρθρου 20 της συμβάσεως εφαρμογής της συμφωνίας του Σένγκεν, και, συγκεκριμένα, σχετικά με το αν ως «πρώτη είσοδος» στο έδαφος των συμβαλλομένων στην εν λόγω σύμβαση κρατών πρέπει να θεωρηθεί κάθε είσοδος που λαμβάνει χώρα μετά την πάροδο περιόδου έξι μηνών, κατά την οποία δεν έλαβε χώρα άλλη είσοδος στο έδαφος αυτό, καθώς και, στην περίπτωση αλλοδαπού που πραγματοποιεί πολλαπλές εισόδους για σύντομης διάρκειας παραμονές, κάθε είσοδος που ακολουθεί άμεσα την πάροδο προθεσμίας έξι μηνών από της ημερομηνίας της προηγούμενης γνωστής «πρώτης εισόδου».